|  |
| --- |
| Izziņa par atzinumos sniegtajiem iebildumiem Ministru kabineta noteikumu projekts “Grozījumi Ministru kabineta 2015.gada 22. decembra noteikumos Nr.805 “Noteikumi par ogļūdeņražu meklēšanu, izpēti un ieguvi”” |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | “49. Licencēšanas komisijas sastāvu apstiprina Ministru kabinets. Licencēšanas komisijā iekļauj trīs pārstāvjus no Būvniecības valsts kontroles biroja un pa vienam pārstāvim no Finanšu ministrijas, Satiksmes ministrijas, Vides aizsardzības un reģionālās attīstības ministrijas, Ekonomikas ministrijas, dienesta, ja nepieciešams, pieaicinot pārstāvjus no citām institūcijām, kā arī nozares ekspertus ar padomdevēja tiesībām. Ja licences laukums ir noteikts jūrā, licencēšanas komisijā papildus iekļauj pa vienam pārstāvim no Jūras administrācijas un Krasta apsardzes dienesta.” | **Satiksmes ministrijas atzinums (27.09.2019)**  Atkārtoti lūdzam precizēt noteikumu projekta 1.4.apakšpunktā ietverto 49.punktu, svītrojot Satiksmes ministrijas pārstāvi no ogļūdeņražu izpētes un ieguves darbu licencēšanas komisijas (turpmāk – licencēšanas komisija) sastāva. Par šādu risinājumu tika panākta vienošanās gan Satiksmes ministrijas un Ekonomikas ministrijas savstarpējā sarakstē (Satiksmes ministrijas 2018. gada 17. aprīļa vēstule Nr. 08-01/1086 un Ekonomikas ministrijas 2018. gada 25. aprīļa vēstule Nr. 2.13.17-2/2018/1897), gan licencēšanas komisijā. | **Nav ņemts vērā**  Nav attiecināms uz  VSS-933. Grozījumu mērķis ir enerģētikas politikas īstenošanas funkciju nodošana Būvniecības valsts kontroles birojam un šie ir tehniskie grozījumi. Cita starpā paralēli šiem grozījumiem, Ekonomikas ministrija veic grozījumus Ministru kabineta 2015.gada 22.decembra noteikumos Nr.805 “Noteikumi par ogļūdeņražu meklēšanu, izpēti un ieguvi” (nav izsludināts VSS), kur Satiksmes ministrijas iebildums, kas pausts darba grupas sanāksmē  attiecībā uz 49. punktu ir ņemts vērā. | **Satiksmes ministrija (14.11.2019)**  Satiksmes ministrija saņēma Ekonomikas ministrijas sagatavoto precizēto Ministru kabineta noteikumu projektu "Grozījumi Ministru kabineta 2015. gada 22. decembra noteikumos Nr. 805 "Noteikumi par ogļūdeņražu meklēšanu, izpēti un ieguvi"" (VSS-933) un uztur Satiksmes ministrijas 27.09.2019 atzinumā Nr. 03-03/135 izteikto iebildumu (izziņas 1.punkts).  No izziņas 1.punktā sniegtā Ekonomikas ministrijas skaidrojuma izriet, ka Ekonomikas ministrija pēc būtības atbalsta un plāno ņemt vērā Satiksmes ministrijas iebildumu un noteikumu Nr.805 49.punktā svītrot Satiksmes ministriju no licencēšanas komisijas sastāva, attiecīgo grozījumu ietverot citā noteikumu projektā. Uzskatām, ka nav pamata atteikt ietvert attiecīgo grozījumu šajā noteikumu projektā, jo:  - ar šo noteikumu projektu noteikumu Nr.805 49.punkts tiek izteikts jaunā redakcijā;  - Satiksmes ministrijas svītrošana no licencēšanas komisijas sastāva nav jautājums, par kuru būtu paredzami citu institūciju iebildumi;  -  Nav pamata argumentam, ka noteikumu projekts ir tehniskie grozījumi (un attiecīgi atbilst Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 73.1 punktā noteiktajiem kritērijiem par saīsinātu izsludināšanas un saskaņošanas kārtības piemērošanu), par ko liecina arī saņemto iebildumu apjoms;  -  nav paredzams, kāda būs Ekonomikas ministrijas skaidrojumā pieminētā noteikumu projekta virzība. Pieminētais noteikumu projekts nav vēl izsludināts Valsts sekretāru sanāksmē, kā arī atbilstoši Satiksmes ministrijas rīcībā esošajai informācijai, vēl turpinās tā izskatīšana Darba grupā ogļūdeņražu ieguves tiesiskās vides uzlabošanai.  -  atbilstoša grozījuma izdarīšana noteikumu Nr.805 49.punktā atbrīvos Satiksmes ministriju no nepamatota administratīvā sloga. | “49. Licencēšanas komisijas sastāvu apstiprina Ministru kabinets. Licencēšanas komisijā iekļauj trīs pārstāvjus no Būvniecības valsts kontroles biroja un pa vienam pārstāvim no Finanšu ministrijas, Satiksmes ministrijas, Vides aizsardzības un reģionālās attīstības ministrijas, Ekonomikas ministrijas, dienesta, ja nepieciešams, pieaicinot pārstāvjus no citām institūcijām, kā arī nozares ekspertus ar padomdevēja tiesībām. Ja licences laukums ir noteikts jūrā, licencēšanas komisijā papildus iekļauj pa vienam pārstāvim no Jūras administrācijas un Krasta apsardzes dienesta.” |
| 2. | MK noteikumu projekts | **Baltijas ogļūdeņražu izpētes un ieguves asociācija (02.10.2019)**  Baltijas ogļūdeņražu izpētes un ieguves asociācija, turpmāk - Asociācija, ir iepazinusies ar grozījumiem Ministru kabineta 2015.gada 22.decembra  noteikumos Nr.805 “Noteikumi par ogļūdeņražu meklēšanu, izpēti un ieguvi”, VSS-933, turpmāk – Projekts, kas pieteikts Valsts sekretāru sanāksmē 2019.gada 19.septembrī, un iebilst pret ieceri aizstāt noteikumu tekstā vārdus “Ekonomikas ministrija” (attiecīgā locījumā) ar vārdiem “Būvniecības valsts kontroles birojs” (attiecīgā locījumā).  Kā redzams Projekts satur būtiskas izmaiņas, būtiski mainot noteikumos iepriekš noteikto kārtību. Proti, ar Projektu ir iecerēts, ka turpmāk Būvniecības valsts kontroles birojs, turpmāk – Birojs, noteiks licences laukumu jūrā vai uz valsts īpašumā esošajiem nekustamajiem īpašumiem vai sauszemē, līdztekus komersantam, kas vēlas veikt ogļūdeņražu meklēšanu vai ogļūdeņražu izpēti un ieguvi, Birojs sagatavos Ministru kabineta rīkojuma projektu par licences laukuma noteikšanu vai grozījumu izdarīšanu licences laukumā, kā arī Birojs turpmāk veiks licencēšanu, kā arī veiks ogļūdeņražu meklēšanas, izpētes un ieguves administratīvo un faktisko pārraudzību.  Asociācija iebilst šādai pārraudzībai, Biroja kompetencē šāda pārraudzība neietilpst un nav pamata paplašināt Biroja funkcijas sekojošo apsvērumu dēļ.  Pirmkārt, Projekts ir pretrunā ar likumu “Par zemes dzīlēm”, kas nosaka, ka Ekonomikas ministrija Ministru kabineta noteiktajos licenču laukumos Ministru kabineta noteiktajā kārtībā izsniedz ogļūdeņražu meklēšanas, izpētes un ieguves licences, kā arī veic ogļūdeņražu meklēšanas, izpētes un ieguves administratīvo pārraudzību (likuma 4.panta ceturtā daļa).  Otrkārt, pieņemot 22.12.2015. noteikumus, noteikumos tika iekļautas tiesību normas, kas izriet no: 1) Eiropas Parlamenta un Padomes 1994. gada 30. maija Direktīvas [94/22/EEK](http://eur-lex.europa.eu/eli/dir/1994/22/oj/?locale=LV) par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei; 2) Eiropas Parlamenta un Padomes 2013. gada 12. jūnija Direktīvas [2013/30/ES](http://eur-lex.europa.eu/eli/dir/2013/30/oj/?locale=LV) par to darbību drošumu, **kas saistītas ar naftas un gāzes nozares darbībām jūrā**, un ar kuru groza Direktīvu [2004/35/EK](http://eur-lex.europa.eu/eli/dir/2004/35/oj/?locale=LV).  Tieši **no Eiropas Parlamenta un Padomes 2013.gada 12.jūnija Direktīvas 2013/30/ES par to darbību drošumu**, turpmāk – Direktīva, kas saistītas ar naftas un gāzes nozares **darbībām jūrā**, **izriet definīcija “kompetentā iestāde”** – publiska iestāde, kas iecelta, ievērojot šo Direktīvu, un kas atbildīga par izdevumiem, kuru tai uzticēti ar šo Direktīvu. Atbilstoši šai Direktīvai kompetentās iestādes uzdevums veikt pārraudzību naftas un gāzes nozares darbībām jūrā.  Līdz šim bija saprotams, ka noteikumos 2.12.punktā “kompetentā iestāde” ir Birojs, kas ar vides drošību un aizsardzību saistītu funkciju veikšanai uz savstarpēja sadarbības līguma pamata piesaista Valsts vides dienestu, turpmāk – Dienests, un kurš veic ogļūdeņražu izpētes un ieguves darbību **jūrā** pārraudzību. Faktiski noteikumos viens pret vienu tika pārrakstīta Direktīva, ieviešot tādas definīcijas kā “iekšējs plāns reaģēšanai uz ārkārtas situāciju”, “apstiprinājums”, “smags apdraudējums”, “neatkarīga pārbaude”, “risks”, “kompetenta iestāde” u.c. un prasības naftas un gāzes nozares darbībām jūrā, lai novērstu smagus negadījumus un ierobežotu šādu negadījumu sekas.  Direktīvas ieviešanas rezultātā ir izveidojusies situācija, ka tiek pārkāpts Direktīvas 1.panta 1.punkts un 1.panta 3.punkts, kas nosaka, ka ar šo Direktīvu neskar Eiropas Parlamenta un Padomes 1994.gada 30.maija Direktīvu [94/22/EEK](http://eur-lex.europa.eu/eli/dir/1994/22/oj/?locale=LV) par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei.  **Projekts ir vērsts uz Direktīvas 1.panta 1.punkta un Eiropas Parlamenta un Padomes 1994.gada 30.maija Direktīvas** [**94/22/EEK**](http://eur-lex.europa.eu/eli/dir/1994/22/oj/?locale=LV)**par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei pārkāpumu**, jo ar Projektu Direktīvā noteiktā “kompetentā iestāde” un prasības attieksies arī uz ogļūdeņražu meklēšanu, izpēti un ieguvi sauszemē. Tādējādi nepamatoti palielināsies administratīvais slogs darbībām sauszemē, kā arī palielināsies prasības, kas līdz šim nav izvirzītas darbībām sauszemē.  Citiem vārdiem Projekts Direktīvā noteikto attiecinās ne tikai naftas un gāzes darbībām jūrā, bet arī naftas un gāzes darbībām sauszemē. Šāda pieeja nav atbalstāma.  Birojam atbilstoši Direktīvai un noteikumiem pārraudzību ir jāveic darbībām jūrā, nevis sauszemē.  Treškārt, ir apšaubāma Biroja kompetence jautājumos, kas saistītas ar licences laukuma noteikšanu, jo tas neizbēgami ir saistīts ar vides jautājumiem, nevis ar būvniecību. Nebūtu lietderīgi paplašināt Biroja funkcijas, t.sk. pildīt kompetentās iestādes funkcijas ogļūdeņražu meklēšanas, izpētes un ieguves darbībām sauszemē, noteikt ogļūdeņražu meklēšanai, izpētei un ieguvei licences laukumus, izsniegt licences u.tt. Birojs pēc savas būtības nav tā valsts iestāde, kas izsniedz licences, veic vides drošību un aizsardzību saistītu funkciju un enerģētikas politikas īstenošanas funkciju.  Biroja nolikumā noteikto funkciju vidū 3.6. punkts nosaka ”pildīt kompetentās iestādes funkcijas saskaņā ar MK 2015.gada 22.decembra noteikumu Nr. 805 “Noteikumi par ogļūdeņražu meklēšanu, izpēti un ieguvi” prasībām”. Biroja kompetences saistība ar nolikuma 3.6. punktā noteikto neatbilst MK 2014.gada 19.augusta noteikumos Nr.499 “Noteikumi par būvnispektoriem”, kas izdoti saskaņā ar Būvniecības likuma 5.panta pirmās daļas 5.punktā būvinspektoriem izvirzītajām prasībām, t.i. “uz būvinspektora tiesību iegūšanu var pretendēt persona kurai ir otrā līmeņa profesionālā augstākā izglītība arhitektūras jomā arhitekta studiju programmā vai vismaz pirmā līmeņa profesionālā augstākā izglītība būvniecības jomā būvinženiera studiju programmā, kurai ir patstāvīgās prakses tiesības arhitektūras jomā arhitekta profesijā vai būvniecības jomā būvinženiera profesijā (būvspeciālista sertifikāts) vai kurai ir patstāvīgā prakse arhitektūras vai būvniecības jomā ne mazāka par diviem gadiem pēc būvspeciālista sertifikāta saņemšanas. Biroja struktūrā ietilpst Būvspeciālistu sertificēšanas nodaļa, būvdarbu kontroles nodaļa, Būvdarbu ekspluatācijas uzraudzības nodaļa un Inženiertehniskā nodaļa, kurās nodarbināto amatpersonu atbilstība veicamajiem pienākumiem saistīta ar būvniecības nozari nevis derīgo izrakteņu ieguvi. Projekta virzība var radīt nepamatotas valsts budžeta izmaksas papildus speciālistu piesaistei vai arī uzlikt nepamatotu slogu Birojā nodarbinātajām amatpersonām, liekot pieņemt lēmumus ar viņu darba pamata pienākumiem nesaistītā nozarē.  Projekts nav pārdomāts un tas nav saistīts ar šī brīža enerģētikas politikas īstenošanas kapacitātes un efektivitātes iespējām Ekonomikas ministrijā un tiem esošajiem un jaunajiem pienākumiem, kas izriet no ES normatīvo aktu pilnīgas ieviešanas, īstenošanas un uzraudzības. Asociācijas ieskatā, Birojam nav arī nebūs šādas kapacitātes, funkcijas pārklājas ar Dienesta funkcijām.  Asociācija norāda, ka noteikumi šī brīža redakcijā paredz plašas pilnvaras Dienestam, kas saistīts ne tikai paziņošanu Dienestam par licences izsniegšanu, bet arī nosaka Dienesta dalību licences izsniegšanā, ogļūdeņražu meklēšanā, izpētes un ieguves darbos, datu apstrādē (visa informācija, kas iegūta ogļūdeņražu meklēšanā, izpētes un ieguves darbos ir nododama Dienestam), Dienesta amatpersonas kontrolē vides normatīvo aktu, piesārņojošās darbības veikšanai izsniegtajā atļaujā minēto nosacījumu, kā arī piesārņojuma likvidācijas gatavības prasību ievērošanu ogļūdeņražu izpētes un ieguves darbos (noteikumu XX. sadaļa).  Ievērojot to, ka licences laukuma noteikšana nav iespēja bez Dienesta atzinuma, ogļūdeņražu izpētes un ieguves darbi ir pakļauti ietekmes uz vidi novērtējumam saskaņā ar likumu “Par ietekmes uz vidi novērtējumu”, t.sk. Dienests kontrolē vides normatīvo aktu prasību izpildi, kā arī Dienestam ir pieredze un kompetence zemes dzīļu izmantošanas licenču izsniegšanā (sk. Ministru kabineta 06.09.2011. noteikumi Nr.696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai”), ogļūdeņražu meklēšanas, izpētes un ieguves darbu pārraudzība, īpaši sauszemē, ir nododama Dienesta kompetencē. Savukārt “kompetentās iestādes” funkcijas kā līdz šim jāatstāj Biroja kompetencē, tādējādi izslēdzot Direktīvas un Eiropas Parlamenta un Padomes 1994.gada 30.maija Direktīvu [94/22/EEK](http://eur-lex.europa.eu/eli/dir/1994/22/oj/?locale=LV) par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei pārkāpumu.  Iepazīstoties ar Ministru kabineta noteikumu par enerģētikas politikas īstenošanas funkciju nodošanu Būvniecības valsts kontroles birojam (grozījumi MK noteikumos) sākotnējās ietekmes novērtējuma apvienotā ziņojuma, turpmāk – Anotācija, saturu, ir konstatējams, ka Ekonomikas ministrija par nav apsvērusi Dienesta iespējas veikt ogļūdeņražu meklēšanas, izpētes un ieguves administratīvo pārraudzību. Tas nav pareizi. Ogļūdeņraži ir derīgais izraktenis un nav īpaša pamatojuma ogļūdeņražiem noteikt īpašu kārtību, kādā ir veicama meklēšana, izpēte un ieguve. Ogļūdeņražu ieguves iespējas Latvijā ir niecīgas, savukārt administratīvais slogs un tā pārraudzība ir neadekvāta un ir pārmērīga, kā arī prasa papildus līdzkļus no valsts budžeta, kas varētu tikt novirzīti citiem mērķiem. Līdz šim brīdim nav novērstas noteikumu nepilnības, kas kavē ogļūdeņražu meklēšanu, izpēti un ieguvi Latvijā, šīs nozares attīstību. No noteikumu redakcijas ir izslēdzams 151.punkts, kas dublē ietekmes uz vidi novērtējumu un tā ietvaros izstrādātos risinājumus vides drošībai un aizsardzībai, tā vietā tiek pastiprinātas prasības. Ogļūdeņražu izpēte un ieguve sauszemē nav viens un tas pats, kas darbība - ogļūdeņražu izpēte un ieguve jūrā. Abas darbības ir fundamentāli atšķirīgas ne tikai inženiertehnisko risinājumu jautājumos, bet arī vides aizsardzības prasību ievērošanā.  Anotācijas VI. sadaļas “*Sabiedrības līdzdalība un komunikācijas aktivitātes*” 1.punktā ir norādīts, ka 2019.gada 8.jūlijā Ekonomikas ministrija informēja biedrību “Auto Asociācija”, biedrību “Latvijas Degvielas tirgotāju asociācija”, biedrību “Degvielas tirgotāju un ražotāju savienība”, biedrību “Latvijas Biodegvielu un bioenerģijas asociācija”, valsts aģentūru “Latvijas nacionālais akreditācijas birojs”, AS “Inspecta Latvia”, SIA “Latvijas Sertifikācijas centrs”, SIA “SGS LATVIJA” un SIA “Latvijas Standarts” par to iespējām piedalīties minētajā sabiebrības līdzdalības procesā. Šajā sakarā ir jautājumi:  – kāds šīm biedrībām ir sakars ar ogļūdeņražu meklēšanas, izpētes un ieguves darbiem?  - kā Projekts ietekmē šīs biedrības?  - kādēļ galaprodukta – degvielas tirgotāju asociācijas tiek informētas par izejvielu (resursa) ieguvi regulējošiem noteikumiem?  - kāpēc Ekonomikas ministrija nav informējusi ogļūdeņražu izpētes un ieguves jomā darbojošos biedrību – Asociāciju?  Ekonomikas ir zināms, ka **Asociācija** ir izveidota ar mērķi veicināt ogļūdeņražu izpēti un ieguvi Latvijā, aizsargāt un pārstāvēt savu biedru intereses un tiesības attiecībās ar valsts un pašvaldības institūcijām, piedalīties normatīvo aktu izstrādāšanā, Asociācija īpaši vēlas atbalstīt zemes dzīļu izpēti un derīgo izrakteņu ieguvi. Ir **pamats uzskatīt, ka Ekonomikas ministrija apzināti nav informējusi Asociāciju par Projektu, lai neļautu valdības sociālajam partnerim izteikt savus ierosinājumus un priekšlikumus jautājumā par noteikumu izmaiņām. Nav ie**vērots labas pārvaldības princips. Citādāk grūti izskaidrot Ekonomikas ministrijas rīcību, jo Asociācija piedalās ogļūdeņražu ieguves tiesiskās vides uzlabošanas darba grupā, atbilstoši  2018.gada 18.aprīļa ogļūdeņražu ieguves tiesiskās vides uzlabošanas darba grupas sanāksmē nolemtajam. Šajā darba grupa tiek izstrādāts jauns noteikumu Projekts un nav izprotams tas, ka Ekonomikas ministrija, neapspriežot ieceri mainīt šajos noteikumos zināmu kārtību, ir nolēmusi virzīt Projektu, to neapspriežot ar darbu grupu, kuras sastāvā ir Asociācija.  Asociācija lūdz ievērot labas pārvaldības principu un, ar mērķi nodrošināt sabiedrības līdzdalību un ieinteresēto personu atzinumu un iebildumu uzklausīšanu, dot Asociācijai iespēju tikt uzaicinātai un uzklausītai Projekta izstrādē un apspriešanā.  Pamatojoties uz augstāk minēto, Asociācija neatbalsta grozījumus Ministru kabineta 2015.gada 22.decembra  noteikumos Nr.805 “Noteikumi par ogļūdeņražu meklēšanu, izpēti un ieguvi”, VSS-933 un lūdz iekļaut Asociāciju projekta VSS-933 saskaņošanas dalībnieku skaitā. | **Nav ņemts vērā** |  |  |
| 3. | MK noteikumu projekts | **Baltic Oil Management (04.10.2019)**  SIA „BALTIC OIL MANAGEMENT”, turpmāk – Sabiedrība, no Baltijas ogļūdeņražu izpētes un ieguves asociācijas, turpmāk – Asociācija, kļuva zināms, ka šobrīd tiek izstrādāti grozījumi Ministru kabineta 22.12.2015. noteikumos Nr.805 “Noteikumi par ogļūdeņražu meklēšanu, izpēti un ieguvi”, VSS-933, turpmāk – Grozījumi, kas paredz aizvietot Ekonomikas ministriju ar Būvniecības valsts kontroles biroju, turpmāk – Birojs.  Sabiedrība norāda, ka neatbalsta Grozījumus, tie nav pārdomāti un nav vērsti uz ogļūdeņražu izpētei un ieguvi sauszemē.  Sabiedrība šobrīd ir vienīgais komersants, kas veic ogļūdeņražu ieguvi sauszemē, un ieinteresēta noteiktībā, kādā ir iespēja ogļūdeņražu ieguve Latvijā. Jebkuriem grozījumiem ir būtiska ietekme uz Sabiedrības darbību. Iepazīstoties ar Grozījumiem, Sabiedrība secina, ka Grozījumu izstrādātājs ir paredzējies būtiskas izmaiņas, kam ir negatīva ietekme uz Sabiedrības darbību, palielinot administratīvo slogu, un ir attiecinājis uz ogļūdeņražu izpētes un ieguves darbiem prasības, kas līdz šim tika attiecinātas uz ogļūdeņražu izpētei un ieguvi jūrā.  Sabiedrība kā Asociācijas biedrs, pievienojas Asociācijas iebildumiem un pamatojumam, kādēļ Grozījumi nav atbalstāmi.  Papildus norādām, ka nav saprotama Biroja ar enerģētikas politiku. No publiski pieejamas informācijas var izdarīt secinājumu, ka Biroja darbinieku izglītība ir saistīta ar būvniecību (protams ar specializāciju kādā jomā, piemēram, ēku energoefektivitātes mērīšanā) un arhitekti. Bet energoefektivitātes mērīšana ēkai nav tas pats, kas enerģētikas politika. Politiku īsteno ministrija nevis tai pakļauta institūcija. Attiecīgi var izdarīt secinājumu, ka turpmāk zemes dzīļu apsaimniekošanu īstenos cilvēki, kam nav izpratnes vides un zemes dzīļu apsaimniekošanas jautājumos. Šāda pieeja nav atbalstāma.  Sabiedrība lūdz iekļaut Sabiedrību Grozījumu saskaņošanas dalībnieku vidu un turpmāk informēt par Grozījumu virzību. | **Nav ņemts vērā** |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |
| --- | --- | --- | --- | --- |
| Datums | 19.09. – 04.10.2019. | | | |
|  |  | | | |
| Saskaņošanas dalībnieki | Finanšu ministrija, Tieslietu ministrija, Vides aizsardzības un reģionālās attīstības ministrija, Satiksmes ministrija | | | |
| Saskaņošanas dalībnieki izskatīja šādu ministriju (citu institūciju) iebildumus | | Finanšu ministrija , Tieslietu ministrija, Vides aizsardzības un reģionālās attīstības ministrija, Satiksmes ministrija, Ogļūdeņražu asociācija, SIA “Baltic Oil Management” | |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1 | 2 | 3 | | 4 | 5 | |
| 1. | MK noteikumu projekts | **Tieslietu ministrijas atzinums (03.10.2019.)**  Saskaņā ar Valsts iestāžu juridisko dienestu 2010. gada 12. marta sanāksmes protokollēmuma "Par grozījumiem Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis" (Ministru kabineta 2010. gada 23. februāra noteikumi Nr. 170)" (prot. Nr. 2 1. §) 8. punktā noteikto ir atbalstāma Ministru kabineta noteikumu projektu izsludināšana Valsts sekretāru sanāksmē, kad likumprojekts Saeimā izskatīts otrajā lasījumā, kā arī šādi Ministru kabineta noteikumu projekti var tikt izskatīti Ministru kabinetā, kad likumprojekts pieņemts Saeimā. Vēršam uzmanību uz to, ka projektā paredzētie grozījumi ir saistīti ar likumprojektā “Grozījumi likumā “Par zemes dzīlēm”” paredzētajiem grozījumiem. Šobrīd norit likumprojekta “Grozījumi likumā “Par zemes dzīlēm”” saskaņošanas process, un tas vēl nav atbalstīts Ministru kabinetā. Ņemot vērā minēto, norādām uz to, ka projekts var tikt virzīts izskatīšanai Ministru kabinetā tikai pēc tam, kad likumprojekts “Grozījumi likumā “Par zemes dzīlēm”” tiks pieņemts Saeimā otrajā lasījumā, ņemot vērā to, ka likumprojekts “Grozījumi likumā “Par zemes dzīlēm”” tiks virzīts valsts budžeta likumprojektu paketē Saeimā divos lasījumos. | | **Ņemts vērā.**  Ministru kabineta noteikumu projekts tiek virzīts izskatīšanai Ministru kabinetā pēc tam, kad saistītais likumprojekts ir izskatīts Ministru kabinetā un pieņemts Saeimā otrajā lasījumā.  Likumprojekts “Grozījumi likumā “Par zemes dzīlēm”” tika izskatīts Ministru kabineta 2019. gada 8. oktobra sēdē un pieņemts Saeimā otrajā lasījumā 2019. gada 14. novembrī. | Nav attiecināms. | |  |
| 2. | MK noteikumu projekts | **Tieslietu ministrijas atzinums (03.10.2019.)**  Atbilstoši projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 1. punktā ietvertajai informācijai Ekonomikas ministrijai ir uzdots izstrādāt un ekonomikas ministram noteiktā kārtībā iesniegt izskatīšanai Ministru kabinetā tiesību aktu projektus par grozījumiem normatīvajos aktos attiecībā uz enerģētikas politikas īstenošanas funkciju nodošanu Būvniecības valsts kontroles birojam. Līdz ar to projekts paredz aizstāt vārdus "Ekonomikas ministrija" (attiecīgā locījumā) ar vārdiem "Būvniecības valsts kontroles birojs" (attiecīgā locījumā). Vēršam uzmanību uz to, ka Ministru kabineta 2015. gada 22. decembra noteikumu Nr. 805 "Noteikumi par ogļūdeņražu meklēšanu, izpēti un ieguvi" (turpmāk – noteikumi) 2.12. apakšpunkts noteic, ka kompetentā iestāde – šo noteikumu izpratnē – Būvniecības valsts kontroles birojs, kas ar vides drošību un aizsardzību saistītu funkciju veikšanai uz savstarpēja sadarbības līguma pamata piesaista Valsts vides dienestu. Līdz ar to nav saprotams, kādēļ noteikumos nepieciešams lietot gan Būvniecības valsts kontroles biroja nosaukumu, gan terminu "kompetentā iestāde", kas attiecas uz Būvniecības valsts kontroles biroju. Turklāt šādā gadījumā, piemēram, noteikumu 108. punkta trešais teikums būs neloģisks, proti, atbilstoši projekta 1.1. apakšpunktā paredzētajam grozījumam noteikumu 108. punkts paredzēs, ka Būvniecības valsts kontroles birojs 15 dienu laikā pēc licences izsniegšanas nosūta tās kopiju kompetentajai iestādei, t.i., Būvniecības valsts kontroles birojam, dienestam un centram. Ievērojot minēto, lūdzam precizēt projektā paredzētos grozījumus vai papildināt anotāciju ar atbilstošu skaidrojumu. | | **Daļēji ņemts vērā**  Eiropas Parlamenta un Padomes 2013. gada 12. jūnija Direktīvas [2013/30/ES](http://eur-lex.europa.eu/eli/dir/2013/30/oj/?locale=LV) par to darbību drošumu, kas saistītas ar naftas un gāzes nozares darbībām jūrā, kompetentās iestādes definīcija nosaka, ka “kompetentā iestāde” ir publiska iestāde, kas iecelta, ievērojot šo direktīvu, un kas ir atbildīga par uzdevumiem, kuri tai uzticēti ar šo direktīvu. Kompetentā iestāde var ietvert vienu vai vairākas publiskas iestādes; Lai pārņemtu Eiropas Parlamenta un Padomes 2013. gada 12. jūnija Direktīvu [2013/30/ES](http://eur-lex.europa.eu/eli/dir/2013/30/oj/?locale=LV) par to darbību drošumu, kas saistītas ar naftas un gāzes nozares darbībām jūrā, par “kompetento iestādi” tika noteikta Būvniecības valsts kontroles birojs. Tādejādi, Būvniecības valsts kontroles birojs Ministru kabineta 2015. gada 22. decembra noteikumu Nr. 805 "Noteikumi par ogļūdeņražu meklēšanu, izpēti un ieguvi" veic gan kompetentās iestādes funkcijas, gan funkcijas, kas ir kā Būvniecības valsts kontroles birojam.  Ministru kabineta 2015. gada 22. decembra noteikumu Nr. 805 "Noteikumi par ogļūdeņražu meklēšanu, izpēti un ieguvi" 108. punkts precizēts. | 1.6. izteikt 108. punktu šādā redakcijā:  *“108.  Būvniecības valsts kontroles birojs pēc šo noteikumu 107.1. apakšpunktā minētā iesnieguma saņemšanas izvērtē tā atbilstību šā noteikumu 3. pielikumā minētajām prasībām. Ja iesniegtā informācija un dokumenti atbilst minētajām prasībām, Būvniecības valsts kontroles birojs izsniedz licenci ogļūdeņražu meklēšanai, nemainot sākotnējās licences darbības laiku. Būvniecības valsts kontroles birojs 15 dienu laikā pēc licences izsniegšanas nosūta tās kopiju dienestam un centram.”* | |  |
| 3. | MK noteikumu projekts | **Tieslietu ministrijas atzinums (03.10.2019.)**  Vēršam uzmanību uz to, ka likuma "Par zemes dzīlēm" 10. panta trešā daļa noteic, ka ogļūdeņražu meklēšanas, izpētes un ieguves licences ieguvējam ir jāatbilst Ministru kabineta noteiktajām prasībām un jāuzņemas visas licencē noteiktās saistības. Ievērojot minēto, lūdzam svītrot projekta 1.10. apakšpunktā paredzētajā noteikumu 155. punktā, kā arī citās noteikumu vienībās regulējumu par ogļūdeņražu meklēšanas, izpētes un ieguves licences ieguvēja attiecīgo atbildību | | **Daļēji ņemts vērā**  Ministru kabineta noteikumu projekts “Grozījumi Ministru kabineta 2015.gada 22. decembra noteikumos Nr.805 “Noteikumi par ogļūdeņražu meklēšanu, izpēti un ieguvi”” mērķis ir veikt tehniskos grozījumus, kura mērķis ir funkciju nodošana no Ekonomikas ministrijas uz Būvniecības valsts kontroles biroju. Paralēli šiem grozījumiem, Ekonomikas ministrija veic grozījumus Ministru kabineta 2015.gada 22. decembra noteikumos Nr.805 “Noteikumi par ogļūdeņražu meklēšanu, izpēti un ieguvi”, kur šis Tieslietu ministrijas iebildums tiks ņemts vērā. | Nav attiecināms. | |  |
| 4. | MK noteikumu projekts | **Vides aizsardzības un reģionālās attīstības ministrija (03.10.22019)**  Saskaņā ar Oficiālo publikāciju un tiesiskās informācijas likuma 9. panta pirmo daļu, hierarhiski likums ir augstāks par Ministru kabineta noteikumiem, un Ministru kabinets var izdot ārējos normatīvos aktus uz likumā noteiktā pilnvarojuma pamata. Vēršam uzmanību, ka likumā “Par zemes dzīlēm”, uz kā pamata ir izdoti Ministru kabineta 2015. gada 22. decembra noteikumi Nr. 805 “Noteikumi par ogļūdeņražu meklēšanu, izpēti un ieguvi” (turpmāk – MKN 805), Ekonomikas ministrijai ir noteikts pienākums izsniegt ogļūdeņražu meklēšanas, izpētes un ieguves licences, kā arī veikt ogļūdeņražu meklēšanas, izpētes un ieguves administratīvo pārraudzību. Vienlaikus VARAM ne Grozījumu anotācijā, ne izsludināto Latvijas Republikas Ministru kabineta tiesību aktu projektu sarakstā neatrod informāciju par izsludinātu likumprojektu par grozījumiem likumā “Par zemes dzīlēm” saistībā ar funkcijas nodošanu Būvniecības valsts kontroles birojam (turpmāk – BVKB), kas pamatotu Grozījumus. Ņemot vērā minēto, lūdzam sniegt informāciju par plānoto grozījumu likumā “Par zemes dzīlēm” statusu un attiecīgi papildināt Grozījumu anotāciju. | | **Ņemts vērā.**  Ministru kabineta noteikumu projekts tiek virzīts izskatīšanai Ministru kabinetā pēc tam, kad saistītais likumprojekts ir izskatīts Ministru kabinetā un pieņemts Saeimā otrajā lasījumā.  Likumprojekts “Grozījumi likumā “Par zemes dzīlēm”” tika izskatīts Ministru kabineta 2019. gada 8. oktobra sēdē un pieņemts Saeimā otrajā lasījumā 2019. gada 14. novembrī. | Nav attiecināms. | |  |
| 5. | MK noteikumu projekts | **Vides aizsardzības un reģionālās attīstības ministrija (03.10.22019)**  Norādām, ka ogļūdeņražu meklēšana, izpēte un ieguve uzskatāma ne tikai par enerģētikas politikā ietilpstošu darbību, bet arī par zemes dzīļu izmantošanu, kā pārraudzībai ir nepieciešami jomas speciālisti. VARAM Grozījumu anotācijā nekonstatē izvērtējumu par BVKB pietiekamu kompetenci un kapacitāti uzraudzīt ogļūdeņražu meklēšanas, izpētes un ieguves jomu. Vienlaikus VARAM Grozījumu anotācijā arī nekonstatē informāciju par Ekonomikas ministrijas cilvēkresursu nodošanu BVKB. Ņemot vērā minēto, lūdzam papildināt Grozījumu anotāciju ar informāciju par BVKB gatavību pārņemt pārraudzības funkcijas ogļūdeņražu meklēšanas, izpētes un ieguves jomā. | | **Ņemts vērā.**  Likumprojekta “Grozījumi likumā “Par zemes dzīlēm”” anotācijā norādīts, ka ogļūdeņražu izpētes un ieguves licencēšanas jautājumiem BVKB ir nepieciešamas 2 amata vietas. Finansējums ir iekļauts likumprojektā “Par valsts budžetu 2020.gadam” un likumprojektā “par vidējā termiņa budžeta ietvaru 2020., 2021. un 2022.gadam”.  “Grozījumi likumā “Par zemes dzīlēm”” tika izskatīts Ministru kabineta 2019. gada 8. oktobra sēdē un pieņemts Saeimā otrajā lasījumā 2019. gada 14. novembrī. | Nav attiecināms. | |  |
| 6. | MK noteikumu projekts | **Vides aizsardzības un reģionālās attīstības ministrijas atzinums (03.10.2019)**  Lūdzam precizēt Grozījumu 1.26. apakšpunktu tā, lai, izslēdzot MKN 805 270.1. apakšpunktā vārdus “un Ekonomikas ministrijas”, visā 270.1. apakšpunkta redakcijā vārdi būtu saskaņotā locījumā. | | **Ņemts vērā.**  Veiktas izmaiņas 1.26. apakšpunktā, lai teksts būtu saskaņotā locījumā | 1.27. izteikt 270.1. apakšpunktu šādā redakcijā:  *“270.1.  šo noteikumu 268. punktā minētajā gadījumā – dienesta un kompetentās iestādes amatpersonu nogādāšanu uz iekārtu vai kuģi, kas saistīts ar naftas un gāzes nozares darbībām, un no tā (tostarp iestāžu vai personu aprīkojuma pārvadāšanu) jebkurā pieņemamā laikā, kā arī izmitināšanu, ēdināšanu un citas uzturēšanās vajadzības saistībā ar iekārtu apmeklējumiem, lai palīdzētu dienestam un kompetentajai iestādei veikt pārraudzību (tostarp inspekcijas, izmeklēšanas un izpildi);”* | |  |
| 7. | MK noteikumu projekts | **Vides aizsardzības un reģionālās attīstības ministrija (03.10.22019)**  Vēršam uzmanību, ka uz likuma “Par zemes dzīlēm” 10. panta divpadsmitās daļas pamata ir izdoti Ministru kabineta 2009. gada 18. augusta noteikumi Nr. 942 “Noteikumi par ogļūdeņražu ieguves valsts nodevu”, kuru 7. punkts noteic, ka iegūto ogļūdeņražu daudzuma uzskaiti un ar urbuma izplūdes atloku saistītās mērīšanas ierīces (skaitītāja) rādījumus kontrolē Ekonomikas ministrija. VARAM atbilstoši Grozījumu anotācijai konstatē, ka Ekonomikas ministrija neplāno veikt grozījumus Ministru kabineta 2009. gada 18. augusta noteikumos Nr. 942 “Noteikumi par ogļūdeņražu ieguves valsts nodevu”, lai gan pārraudzību ogļūdeņražu meklēšanas, izpētes un ieguves jomā plānots nodot BVKB. Ņemot vērā minēto, lūdzam skaidrot, kādēļ tiek saglabāta funkcija Ekonomikas ministrijai veikt iegūto ogļūdeņražu daudzuma uzskaiti un ar urbuma izplūdes atloku saistītās mērīšanas ierīces (skaitītāja) rādījumu kontroli. | | **Panākta vienošanās elektroniskās saskaņošanas laikā** | Nav attiecināms. | |  |
| Atbildīgā amatpersona | | |  | |  |
|  | | | (paraksts)\* | |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Aleksandrs Vlads

|  |
| --- |
| (par projektu atbildīgās amatpersonas vārds un uzvārds) |
| Vecākais eksperts |
| 67013132 |
| Aleksandrs.Vlads@em.gov.lv |
|  |

A.Vlads, 67013132,

Aleksandrs.Vlads@em.gov.lv